স্টাফ রিপোর্টার ॥ ডাক্তার মুজিবুর রহমান পলাশের টাকা চুরির অভিযোগে চালক খোকন রবি দাসকে পুলিশে সোপর্দ করা হয়েছে। সে ভাঙ্গারপুল এলাকার বাসিন্দা। জানা যায়, সিলেট ওসমানী মেডিকেল কলেজ হাসপাতালের সহকারী অধ্যাপক ডাঃ মুজিবুর রহমান পলাশ ঢাকা প্রধানমন্ত্রীর অনুষ্ঠান থেকে গতকাল সেমবার হবিগঞ্জের চিড়াকান্দি এলাকার নিজ বাসায় পথে আশুগঞ্জ উজানভাটি হোটেলে খাওয়া দাওয়া করে। এ সময় চালক খোকন তার ব্যক্তিগত প্রাইভেটকারে বসা ছিল এবং প্রাইভেটকারের ভেতরে পেছনের ছিটে ডাঃ পলাশের ব্যাগে দুই লাখ টাকা ছিল। সন্ধ্যায় বাসায় আসার পর তিনি ব্যাগ হাতে নিয়ে বুঝতে পারেন তার ব্যাগে টাকা নেই। পরে ব্যাগ খুলে দেখেন তার ব্যাগে এক লাখ টাকা উধাও হয়ে গেছে। সাথে সাথে তিনি খোকনকে আটক করে সদর থানায় সোপর্দ করে। ...